ปลัดกระทรวงพาณิชย์ ชี้แนวโน้มการผลิตข้าวโลกปีหน้าลดลงเนื่องจากประเทศผู้ผลิตประสบปัญหาภัยธรรมชาติ
ปลัดกระทรวงพาณิชย์ ชี้แนวโน้มการผลิตข้าวโลกปีหน้าลดลงเนื่องจากประเทศผู้ผลิตประสบปัญหาภัยธรรมชาตินายบุณยฤทธิ์ กัลยาณมิตร ปลัดกระทรวงพาณิชย์ กล่าวถึงสถานการณ์ข้าวโลกข้าวไทยปี 2561/2562 โดยคาดการณ์ว่าผลผลิตข้าวโลกจะลดลงเหลือ 491.14 ล้านตัน หรือลดลง 3.93 ล้านตัน จากปีการผลิต 2560/2561 เนื่องจากจีน อินเดีย และฟิลิปปินส์ ประสบปัญหาภัยธรรมชาติ ส่วนการบริโภคข้าวโลก ปี 2562 จะอยู่ที่ประมาณ 489.56 ล้านตัน เพิ่มขึ้น 6.74 ล้านตันจากปี 2561 เนื่องจากแนวโน้มการบริโภคในประเทศหลักของโลกปรับตัวเพิ่มสูงขึ้น เช่น จีน อินเดีย และไนจีเรีย สำหรับการค้าข้าวโลก ปี 2562 จะมีประมาณ 48.31 ล้านตัน เพิ่มขึ้นจากปี 2561 เนื่องจากผลผลิตข้าวในสหรัฐฯและเวียดนาม มีปริมาณเพิ่มขึ้นส่งผลให้ส่งออกได้เพิ่มขึ้น ทั้งนี้ในส่วนของการส่งออกข้าว ช่วงเดือน ม.ค.– 11 ธ.ค. 2561 อินเดียส่งออกข้าวอันดับ 1 ของโลก 11.37 ล้านตัน รองลงมาไทย 10.35 ล้านตัน และ เวียดนาม 6.06 ล้านตันนอกจากนี้ที่ประชุมฯ นบข.ยังรับทราบผลการดำเนินงานมาตรการช่วยเหลือเกษตรกรผู้ปลูกข้าว ปีการผลิต 2561/2562 ด้านการตลาด สามารถดึงอุปทานออกจากตลาด 3.294 ล้านตัน หรือร้อยละ 36.6 ของเป้าหมาย 9 ล้านตัน